Quines entitats apareixen en aquest text?
Pepa Guardiola Chorro (Xàbia, Marina Alta, 1953), coneguda com a Pepa Guardiola, és una escriptora reconeguda en l'àmbit de la narrativa contemporània valenciana. Ha publicat nombrosos contes i més d'una trentena de llibres de literatura infantil i juvenil, entre els quals destaquen, L'engruna de cristall (Edicions del Bullent, 1991) guardonat amb el Premi Carmesina de narrativa infantil; El Talismà del temps (Edicions del Bullent, 1994) Premi Samaruc; Collidors de neu (Voramar, 1995) Premi de literatura infantil i juvenil Mediterrània; Tres titelles embruixats (Editorial Cruïlla, Vaixell de Vapor, 2000); Una llar en el món (Edicions Bromera, 2001), L'univers de les idees perdudes (El Pirata, 2010). En 2009 es va estrenar en la novel·la per a adults amb l'obra El desordre de les dames (Edicions Bromera, 2009) guardonada amb el Premi Enric Valor. És una novel·la històrica centrada en episodis del segle xiii i la conquista de València, que reivindica el paper de les dones d'aquella època, tan ocult al llarg dels segles. La novel·la "La memòria de les ones", (Balandra Edicions, 2017) és un homenatge a les dones de la seua generació que presenta un immens mosaic de caràcters femenins. La seva obra està catalogada en diversos mitjans. Ha sigut mestra de primària durant 39 anys. En el camp de l'educació ha participat en diferents projectes educatius pioners, i en l'última dècada s'ha implicat en l'ús de les TIC (Tecnologies de la Informació i la Comunicació) en el món de l'ensenyament, com el de la pissarra digital interactiva (PDI). Intervé en campanyes d'animació lectora i promoció de les TIC a l'aula. Pepa Guardiola ha pres part activa en el moviment feminista i contra la violència de gènere; participa assíduament amb La Xarxa de Dones de la Marina Alta. Endemés, col·labora i és membre d'honor de l'Associació Riuraus Vius, l'objectiu de la qual és conservar estes edificacions típiques del patrimoni arquitectònic valencià.
Pepa Guardiola Chorro : artista_o_autor, Xàbia : Entitat_Geopolítica, Marina Alta : Entitat_Geopolítica, Pepa Guardiola : artista_o_autor, L'engruna de cristall : obra_escrita, Edicions del Bullent : empresa_privada, El Talismà del temps : obra_escrita, Collidors de neu : obra_escrita, Tres titelles embruixats : obra_escrita, Editorial Cruïlla : empresa_privada, Vaixell de Vapor : organització, Una llar en el món : obra_escrita, Edicions Bromera : empresa_privada, València : Entitat_Geopolítica, La memòria de les ones : obra_escrita, Balandra Edicions : empresa_privada, La Xarxa de Dones de la Marina Alta : organització, Associació Riuraus Vius : organització, Voramar : empresa_privada, L'univers de les idees perdudes : obra_escrita, El Pirata : empresa_privada, El desordre de les dames : obra_escrita